cyanic-selkie/wikianc huggingface dataset:
ბერენგარია ნავარელი
ქვრივი დედოფალი
ბერენგარია რიჩარდის სიცოცხლეში ინგლისში არასდროს არ ყოფილა. სწორედ ამიტომაც ინგლისელებმა მას ცოტა გრძელი მეტსახელი შეარქვეს: "აერთადერთი ინგლისის დედოფალი რომელსაც არასდროს დაუდგამს ფეხი ქვეყანაში", რაც წმინდა წყლის სიმართლეა რადგან თავისი დედოფლობის პერიოდში იგი არც ერთხელ არ სწვევია ინგლისს. იგი რიჩარდის გარდაცვალების შემდეგ ჩავიდა ქვეყანაში, რათა თავისი მდგომარეობის შესახებ გაეგო. ვინაიდან მას რიჩარდისგან არც შვილი არ ჰყოლია და არც მასთან არ წოლილა, დედა-დედოფალმა ელეონორ აკვიტანიელმა მას დედოფლის პენსია შეუწყვიტა. ამან პაპი ინოკენტი III განარისხა და ელეონორას ამაზე შენიშვნა მისცა, რის შემდეგაც ჯონ უმიწაწყლომ მას ყოველთვიური პენსია დაუნიშნა 4 000 გირვანქის სახით, მას შემდეგ კი რაც ტახტზე ჰენრი III ავიდა მისი პენსია გაიზარდა.
საბოლოოდ ბერენგარია საფრანგეთის ქალაქ ლე-მანში დასახლდა სადაც მდიდრულად ცხოვრობდა. 1230 წლის 23 დეკემბერს კი უკვე ხანში შესული ბერენგარია გარდაიცვალა, სიმდიდრესა და ფუფუნებაში, უახლოესი ადამიანების გარემოცვაში.
თავისუფლების მოედანი (ბაქო)
თავისუფლების მოედანი (აზერბ. Azadlıq meydanı) — აზერბაიჯანის მთავარი მოედანი, მდებარეობს ქვეყნის დედაქალაქში, ქალაქ ბაქოში. მოედანი თავდაპირველად სტალინის სახელობის იყო, შემდეგ მან მიიღო სახელი „აზერბაიჯანის ლენინის სახელობის მოედანი“. თავისუფლების მოედანი, ასევე ცნობილია როგორც „აზადლიგის“ მოედანი.
თავისუფლების მოედანი დედაქალაქის ცენტრალური მოედანი და საზოგადოებრივი ღონისძიებების მთავარი ქალაქის ადგილია. აქ განთავსებულია აზერბაიჯანის მთავრობის სახლი, სასტუმრო „აფშერონი“ და „ჰილტონი“. მოედანი არაერთხელ გახდა მასშტაბური მიტინგების და მანიფესტების მთავარი ადგილი. აღნშნულ მოედანზე მდებარეობს ბაქოს ბულვარი და მერიის შენობა.
ისტორია
1936–1952 წლებში მიმდინარეობდა მოედნის მთავარი შენობის, მთავრობის სახლის მშენებლობა. პროექტის ავტორები იყვნენ არქიტექტორები ლევ რუდნევი და ვლადიმერ მუნცი. 1957 წლის 6 ნოემბერს შენობის წინ აღმართეს ლენინის ძეგლი მოქანდაკე ჯალალ კარიაგდის მიერ. ძეგლის ქვეშ დგას სტენდები, რომლებზეც აზერბაიჯანის კომუნისტური პარტიის ცენტრალური კომიტეტისა და აზერბაიჯანის მთავრობის ლიდერები გამოდიოდნენ აღლუმებისა და დემონსტრაციების დროს.
1980-იანი წლების შუა პერიოდში დაიწყო პერესტროიკა, მოგვიანებით კი ყარაბაღის კონფლიქტი. 1988 წლის 17 ნოემბერს ცენტრალურ მოედანზე დაიწყო მუდმივი საპროტესტო მიტინგები საბჭოთა კავშირის ხელმძღვანელობის პოლიტიკისა და ეროვნული დამოუკიდებლობის წინააღმდეგ. დემონსტრანტებს შეშფოთებული იყვნენ მთიანი ყარაბაღის კონფლიქტის გაჩაღებისა და ლტოლვილთა მოზღვავების გამო, სწორედ მაშინ პირველად გაისმა აზერბაიჯანის სსრკ–დან გამოყოფის მოთხოვნა. ეს თარიღი ახლა ოფიციალურად აღინიშნება როგორც ეროვნული აღორძინების დღე. ზოგიერთი შეფასებით, იმ დღეებში მოედანზე დაახლოებით ნახევარი მილიონი ადამიანი შეიკრიბა. 22 ნოემბერს ბაქოში კომენდანტის საათი დაწესდა და საბჭოთა ჯარების დიდი ძალები ერთად გაიყვანეს, მაგრამ მთავრობის ამ ქმედებებმა აქცია არ შეაჩერა. რამდენიმე დღის შემდეგ მოედანი შემოიერთეს შინაგანი ჯარების ძალებმა, რომლებიც ბაქოში გაიყვანეს სსრკ–ს სხვადასხვა ნაწილში განლაგების ადგილებიდან. 3–4 დეკემბრის ღამეს მომიტინგეები დაშალეს ჯარისა და ჯავშანტექნიკის ძალის გამოყენებით. შემდგომში ბევრი მათგანი (დაახლოებით 400 ადამიანი) დააკავეს.
1991 წელს მოედანზე განთავსებული ლენინის ძეგლი დაანგრიეს. მის ადგილას აზერბაიჯანის რესპუბლიკის დროშა აღმართეს და ქალაქის მთავარ მოედანს დაერქვა „აზადლიგი“ ანუ თავისუფლების მოედანი.
1992 წლის 9 ოქტომბერს, ყარაბაღის ომის დროს, აზადლიგის მოედანზე გაიმართა დამოუკიდებელი აზერბაიჯანის რესპუბლიკის პირველი სამხედრო აღლუმი, რომელიც აზერბაიჯანის არმიის შექმნის პირველ წლისთავს დაემთხვა. აღლუმისთვის მზადება ერთ თვეზე მეტხანს გაგრძელდა. აღსანიშნავია, რომ აღლუმს ესწრებოდა საომარი მოქმედებების არეალიდან მოწვეული ორი ნაწილი, რომლებიც აღლუმის შემდეგ დაუყოვნებლივ დაბრუნდნენ ყარაბაღში [2].
მინი|2011 წლის 26 ივნისი, თავისუფლების მოედანზე ჩატარებული აღლუმი
2011 წლის 26 ივნისს მოედანზე გაიმართა აზერბაიჯანის ისტორიაში ყველაზე დიდი სამხედრო აღლუმი. მას ესწრებოდა 6000 სამხედრო მოსამსახურე და 400 ერთეული სამხედრო ტექნიკა. ამ აღლუმზე პირველად გამოიფინა ბოლო წლებში აზერბაიჯანის ინდუსტრიის მიერ შექმნილი პროდუქტები - ტრანსპორტიორები, ასევე სხვადასხვა სახის მცირე ზომის იარაღი.
ორი წლის შემდეგ, 2013 წლის 26 ივნისს, ეროვნული არმიის შექმნის 95 წლისთავთან დაკავშირებით, მოედანზე გაიმართა მეოთხე სამხედრო აღლუმი, აზერბაიჯანის შეიარაღებული ძალები, რომელზეც უკვე 125000-ზე მეტი ადამიანი იმყოფებოდა. 2016 წლის ივლისში მოედანთან მდებარე ბაქოს ფორმულა 1-ის ტრასაზე ჩატარდა ფორმულა 1-ის ეტაპი, ევროპის გრან პრი.
სქოლიო
კატეგორია: ბაქოს მოედნები კატეგორია: აზერბაიჯანის მოედნები კატეგორია: ბაქოს ღირსშესანიშნაობები
მათე ალექსიშვილი
მათე მიხეილის ძე ალექსიშვილი (დ. 20 მაისი, 1910, სოფელი ვეჯინი, ახლანდელი გურჯაანის მუნიციპალიტეტი — გ. 4 დეკემბერი, 1970, თბილისი) — ქართველი ისტორიკოსი.
ბიოგრაფია
დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:დაბადებული 20 მაისი კატეგორია:დაბადებული 1910 კატეგორია:გარდაცვლილი 4 დეკემბერი კატეგორია:გარდაცვლილი 1970 კატეგორია:ქართველი ისტორიკოსები კატეგორია:გურჯაანის მუნიციპალიტეტში დაბადებულები კატეგორია:დიდუბის პანთეონში დაკრძალულები
ბუღაანის კოშკი
ბუღაანის კოშკი — კოშკი მდებარეობს ახმეტის მუნიციპალიტეტში, სოფელ ბუღაანის განაპირას, ადგილ ნაგომურალში, ტყეში. განეკუთვნება გვიანდელ შუა საუკუნეებს.
კოშკი გეგმით სწორკუთხაა (7 X 6 მ). ნაგებია რიყისა და ნატეხი ქვით. წყობა ირეგულარულია. ძეგლი ძლიერ დაზიანებულია. შემორჩენილია ორი სართული. I სართულის უმეტესი ნაწილი კედლების ნაშალითა და მიწითაა ამოვსებული. შემორჩენილ კედლებზე მცენარეებია ამოსული. ორივე სართულის აღმოსავლეთ კედელში თითო პატარა სარკმელია გაჭრილი. პირველ სართულის ჩრდილოეთ კედელში ერთი სწორკუთხა ნიშია.
ზარგარლი
ზარგარლი (Zargarly) — სოფელი აზერბაიჯანში, ხიზის რაიონში.
ბუღაანის კოშკი
კოშკის მიმდებარე ტერიტორიაზე შემორჩენილია გალავნის ფრაგმენტები და რამდენიმე ქვაყრილი.
ზარგარლი
რესურსები ინტერნეტში
კატეგორია:ხიზის რაიონის სოფლები
ბუღაანის კოშკი
ლიტერატურა
კატეგორია:ახმეტის მუნიციპალიტეტის კოშკები
ბრიუსტერ კეილი
ბრიუსტერ კეილი (Brewster Kahle, (დ. 22 ოქტომბერი, 1960, ნიუ-იორკი) — ამერიკელი პროგრამისტი, მეწარმე, ინტერნეტ-აქტივისტი, Alexa Internet-ის და Internet Archive-ის დამფუძნებელი, ხელოვნებისა და მეცნიერების ამერიკული აკადემიის წევრი.
ბრიუსტერ კეილი დაიაბადა 1960 წლის 22 ოქტომბერს. დაამთავრა მასაჩუსეტსის ტექნოლოგიის ინსტიტუტი 1982 წელს. 1983 წლიდან მუშაობდა კომპიუტერების მწარმოებელ კომპანია Thinking Machines-ში. 1989 წელს გახდა საძიებო სისტემა WAIS-ის თანადამაარსებელი (1995 წელს 13 მილიონ დოლარად შეისყიდა AOL-მა). 1996 წელს ბრიუს გილიატისთან ერთად დაფუძნა Alexa Internet (მოგვიანებით 250 მილიონ დოლარად შეისწყიდა Amazon.com-მა). 1996 წელს კეილმა დააფუძნა არაკომერციული ბიბლიოთეკა Internet Archive, რომლის მიზანია შექმნას ყველასთვის ხელმისაწვდომი ციფრული წიგნების, მუსიკალური ჩანაწერებისა და კინოფილემების არქივი.
2005 წელს ბრიუსტერ კეილი აირჩიეს ხელოვნებისა და მეცნიერების ამერიკული აკადემიის წევრად, ხოლო 2012 წელს შეყვანილი იქნა ინტერნეტის დიდების დარბაზში.
დაქორწინებულია მერი ოსტინზე. ყავთ ორი შვილი — კესლონი და ლოგანი.
სქოლიო
კატეგორია:დაბადებული 1960 კატეგორია:ხელოვნებისა და მეცნიერების ამერიკული აკადემია კატეგორია:ამერიკული ინტერნეტის გამორჩეული ადამიანები კატეგორია:ამერიკელი ბიზნესმენები კატეგორია:ამერიკელი პროგრამისტები
რაკის მინტაკა
რაკა (არაბ.منطقة الرقة) — სირიის არაბული რესპუბლიკის რაკის მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით რაკის პროვინციაში დაახლოებით 503 960 ადამიანი ცხოვრობს. პროვინციის ფართობია 7 327 კმ².
სქოლიო
კატეგორია:სირიის მინტაკები
კაკიავირის მუნიციპალიტეტი
კაკიავირის მუნიციპალიტეტი (Caquiaviri) — მუნიციპალიტეტი ბოლივიაში, ლა-პასის დეპარტამენტის პაკახესის პროვინციაში. 2010 წლის აღწერის მონაცემებით მოსახლეობა 13 505 ადამიანს შეადგენდა. ფართობი 1 568 კმ²-ია.
მუნიციპალიტეტი თავის მხრივ კანტონებად იყოფა.
იცხაკ შამირი
იცხაკ შამირი (יצחק שמיר; დ. 22 ოქტომბერი, 1915, რუჟანი, რუსეთის იმპერია — გ. 30 ივნისი, 2012, თელ-ავივი, ისრაელი) — ებრაელი პოლიტიკოსი, ისრაელის მერვე და მეათე პრემიერ-მინისტრი, ქნესეთის თავმჯდომარე და ქვეყნის საგარეო საქმეთა მინისტრი. 1948 წლამდე იატაკქვეშა ტერორისტული ორგანიზაცია ლეჰის წევრი. მუშაობდა მოსადის მაღალ თანამდებობებზე.
ბიოგრაფია
1941 წლის დეკემბერში იცხაკ შამირი დააპატიმრეს და გამოამწყვდიეს ქიბუც მიზრას მახლობლად ციხეში. 1942 წლის სექტემბერში შამირი ციხიდან გაიქცა. ამის შემდეგ იგი შევიდა მოძრაობა ლეჰის მმართველობაში, რომელიც შტერნის მკვლელობის შემდეგ იყო კოლექტიური, რადგან ვერ ნახეს ადამიანი, რომელიც შეცვლიდა აბრაამ შტერნს. ელიაჰ გილადის მკვლელობის შემდეგ (სავარაუდოდ, შამირის ბრძანებით) მოძრაობის ლიდერი გახდა ტრიუმვირატი: იცხაკ შამირი, ისრაელ ელდადი და ნათან ელინ-მორი. 1944 წელს იცხაკ შამირმა მოახდინა ბრიტანეთის უზენაესი კომისრის ჰაროლდ მაიკმაიკლის მკვლელობის ორგანიზაცია.
1946 წლის ზაფხულში შამირი დააპატიმრეს და ამჟამად მოახდინეს მისი დეპორტაცია ერიტრეაში, საიდანაც 5 თვეში გაიქცა პარიზში, სადაც მიიღო პოლიტიკური თავშესაფარი.
1948 წლის 20 მაისს დაბრუნდა ისრაელში. სახელმწიფოს დაარსების შემდეგ დაკავდა კერძო ბიზნესით. 1955წელს მიიწვიეს ისრაელის დაზვერვაში მოსადში და დანშნეს ევროპული განყოფილების უფროსად. 1965 წელს დატოვა მოსადი და კვლავ ბიზნეს სდაუბრუნდა. 1969 წელს შეუერთდა პარტია ჰერუთს, თანამედროვე ლიკუდის წინამორბედს. 1974 წელს აირჩიეს ქნესეთში, როგორც ლიკუდის თავმჯდომარე. 1975 წელს გახდა პარტიის ლიდერი. 1977 წელს გახდა ქნესეთის თავმჯდომარე. 1979 წელს საგარეო საქმეთა მინისტრის თანამდებობიდან მოშე დაიანის გადადგომის შემდეგ ხუთი თვის განმავლობაში ეს თანამდებობა ეკავა მენაჰემ ბეგინს, ხოლო 1980 წლის 10 მარტს ამ თანამდებობაზე იცხაკ შამირი დაინიშნა.
1983 წლის 11 ოქტომბრიდან კი ქვეყნის პრემიერ-მინისტრია. თანამდებობა დაახლოებით ერთი წელი ეკავა და 1984 წლის 14 სექტემბერს გადადგა. პრემიერ-მინისტრის თანამდებობა ეკავა ასევე 1986-1992 წლებში.
პოლიტიკიდან წასვლის შემდეგ ცხოვრობდა თელ-ავივში. გარდაიცვალა 2012 წლის 30 ივნისს 96 წლის ასააკში.
რესურსები ინტერნეტში
კატეგორია:დაბადებული 15 ოქტომბერი კატეგორია:დაბადებული 1915 კატეგორია:გარდაცვლილი 30 ივნისი კატეგორია:გარდაცვლილი 2012 კატეგორია:ისრაელის პრემიერ-მინისტრები
შავქლიავა
შავქლიავა — ქლიავის ქართული ჯიში. მიეკუთვნება უნგრულების ჯგუფს. ხე ძლიერ იზრდება, აქვს განიერი ვარჯი, მსხვილი კვერცხისებრი ნაყოფი, რომლის საშუალო მასაა 32,8 გ. მოლურჯო-შავი კანი, რომელიც დაფარულია მოცისფრო სანთლისებრი ფიფქით, საშუალო ზომის, ელიფსური, წვრილი კურკა. რბილობი მომწვანო-მოყვითალოა, წვნიანი, ტკბილი, საკმაოდ მკვრივი. ნაყოფის შაქრიანობა — 8,2%, მჟავიანობა — 0,91%. კრეფენ აგვისტოს II ნახევარში. იყენებენ ხილად, კომპოტად, ჩირად, მწიფდება ერთდროულად, ტრანსპორტირებულია, იძლევა საუკეთესო ხარისხის პროდუქციას. დარაიონებულია საქართველოს ყველა ზონაში.
სქოლიო
კატეგორია:ქლიავის ჯიშები
ქედანი
ქედანი (Columba palumbus) — ფრინველი მტრედისნაირთა რიგისა. ცხოვრობს ევროპაში, აზიასა და ჩრდილო-დასავლეთ აფრიკაში. ბინადრობს საქართველოშიც. შემოდგომით თავს იყრის გუნდებად და ნომადობს. მისი სხეულის სიგრძე 45 სმ აღწევს, ბუდობს ხეებზე, დებს 2 კვერცხს, ინკუბაცია გრძელდება 18 დღე-ღამე. იკვებება მარცვლოვანებით, უფრო იშვიათად მწერებითა და სხვა უხერხემლოებით. ახასიათებს ლამაზი შეფერვა: ვეჟანი თავი, მურა ზურგი, ვარდისფერი ჩიჩახვი, კისერზე — თეთრი ლაქები და მომწვანო ნახევარსაყელო. ქედანი სპორტული ნადირობის ობიექტია, რომლის რაოდენობა უწესრიგო ნადირობისა და ტყეების გაკაფვის გამო სულ უფრო მცირდება.
სილვა კაპუტიკიანის სახლ-მუზეუმი
სილვა კაპუტიკიანის სახლ-მუზეუმი (სომხურად: Սիլվա Կապուտիկյանի տուն-թանգարան) — სომეხი პოეტის სილვა კაპუტიკიანის შემოქმედების საგამოფენო სივრცე და ადგილი სადაც ის ცხოვრობდა. მუზეუმი დაარსდა 2009 წელს, ერევანში, სომხეთში. სახლ- მუზეუმის არსებობის მიზანია პოეტ სილვა კაპუტიკიანის ნამუშევრების საზოგადოებისთვის გაცნობა და შენარჩუნება. მუზეუმში განთავსებულია მისი პირადი ნივთები, სუვენირები, ჯილდოები, ხელნაწერები და წიგნები.
2009 წლის 20 იანვარს, მისი დაბადების 90 წლისთავზე, სომხეთის მთავრობის გადაწყვეტილებით, სილვა კაპუტიკიანის სახლ-მუზეუმი გაიხსნა, რომლის გახსნასაც ესწრებოდნენ პრეზიდენტი სერჟ სარგსიანი და კაპუტიკიანის ვაჟი, არა შირაზი. 2007 წელს ქუჩას, რომელზედაც მდებარეობს მუზეუმი, კაპუტიკიანის ქუჩა ეწოდა (ძველად ცნობილი იყო, როგორც ბაღრამიანის პირველი ხაზი).
ზოგადი ინფორმაცია
სილვა კაპუტუკიანის სახლ- მუზეუმი პოეტის ანდერძის მიხედვით შეიქმნა. მისი დამფუძნებელი და ძირითადი ორგანოა სამეურვეო საბჭო, რომლის თავმჯდომარეა არა შირაზი (სილვა კაპუტუკიანის ვაჟი). ფონდის ძირითადი მიზანი არის მუზეუმების საქმიანობის დახმარება, კაპუტიკიანების ლიტერატურული მემკვიდრეობის გადაცემა, ქადაგება და თანამედროვე საზოგადოებისთვის ძველი სტილისა და გარემოს გაცნობა. მოკლედ რომ ვთქვათ, კაპუტუკიანის სახლ- მუზეუმი არაკომერციული ორგანიზაციაა, რომლის მიზანია კულტურული, სამეცნიერო და საგანმანათლებლო საქმიანობის გავრცელება.
სილვა ჯერ კიდევ ცოცხალი იყო, როდესაც შექმნა 24-საათიანი ვიდეო ფილმი, სადაც სახელმძღვანელოს სტატუსით ყველას განუმარტავს თუ რომელ ნივთს რა დანიშნულება აქვს მის სახლში.
გამოფენა
მუზეუმი მდებარეობს ბინაში, სადაც კაპუტიკიანი 30 წლის განმავლობაში ცხოვრობდა. მისი საძინებელი, საწოლი და მისაღები ოთახი დღესაც ხელშეუხებელი სახისაამ სწორედ ისევე გამოიყურება, როგორც მისი სიცოცხლის პერიოდში. სახლ-მუზეუმი ხუთი ვიტრინისგან შედგება. პირველი მოიცავს ნივთებს კაპუტიკიანის სახლიდან, რომელიც მდებარეობდა ამირიანის 20 ნომერში. სწორედ აქ დაიბადა პოეტი და ცხოვრობდა 1954 წლამდე. მეორე ვიტრინაში არის მისი პირადი ნივთები, მათ შორის საათები, ჩანთები, მაკიაჟის აქსესუარები და ფარაონის ყელსაბამის ფრაგმენტი (3000-ზე მეტი წლის). მესამე ვიტრინაში მოცემულია საჩუქრები, რომლებიც კაპუტიკიანმა ავეტიკ ისააკიანისგან, სერგეი ფარაჯანოვისგან, ვაზგენ I- ისგან, პარუირ სევაკისგან და სიამანტოსგან მიიღო. მეოთხე ვიტრინაში განთავსებულია კაპუტიკიანის პრემიები, მათ შორის ,,საპატიო ნიშანი", ,,ერთა მეგობრობა" და ,,ოქტომბრის რევოლუცია". მეხუთე ვიტრინაში არის წევრობის ბილეთები. სადარბაზოში არის თაბაშირის ბიუსტი, რომელიც შეიქმნა პოეტეს შვილის, ცნობილი მოქანდაკის, არა შირაზის მიერ.
სახლ-მუზეუმი მდებარეობს სილვა კაპუტიკიანის ქუჩაზე, კორპუსი 1, მე -2 შესასვლელი, მე -4 სართული, ბინა. 26, ერევანი 0019, სომხეთი.
სქოლიო
კატეგორია:სახლ-მუზეუმები
იურული პარკი (რომანი)
„იურული პარკი“ (Jurassic Park) — ამერიკელი მწერლის, მაიკლ კრაიტონის სამეცნიერო ფანტასტიკური რომანი, გამოსული 1990 წელს. რომანში მოთხრობილია გენური ინჟინერიის მეშვეობით დინოზავრების კლონირება და დინოზავრებით დასახლებული პარკის ნგრევა.
1993 წელს, რეჟისორ სტივენ სპილბერმა გადაიღო ამავე სახელწოდების ფილმი, რომელსაც დიდი წარმატება ჰხვდა წილად, ხოლო ფილმის შემოსავალმა 1 მილიარდ დოლარს გადააჭარბა, რასაც მოჰყვა რამდენიმე გაგრძელება.
წიგნი იქცა ბესტსელერად და კრაიტონის ყველაზე წარმატებულ რომანად. წიგნმა, აგრეთვე მიიღო მაღალი შეფასებები კრიტიკოსებისგან. 1996 წელს წიგნმა მიიღო BILBY Award-ის ჯილდო. 1995 წელს გამოვიდა წიგნის გაგრძელება „დაკარგული სამყარო“. 1997 წელს ორივე რომანი გამოიცა ერთ წიგნად, სახელწოდებით „იურული სამყარო“, რომელსაც არანაირი შეხება არ აქვს ამავე სახელწოდების ფილმთან.
სქოლიო
კატეგორია:1990 წლის წიგნები კატეგორია:1990 წლის სამეცნიერო ფანტასტიკური რომანები კატეგორია:ტექნო-თრილერი რომანები კატეგორია:კლონირება მხატვრულ ლიტერატურაში კატეგორია:ამერიკული ბიოპანკური რომანები კატეგორია:რომანები დინოზავრების შესახებ კატეგორია:იურული პარკის რომანები კატეგორია:მაიკლ კრაიტონის რომანები კატეგორია:ფილმებად ადაპტირებული რომანები
კუზნეცოვკა (არხანგელის რაიონი)
კუზნეცოვკა  (Кузнецовка; Кузнецовка) — სოფელი რუსეთის ფედერაციაში, ბაშკირეთის რესპუბლიკის არხანგელის რაიონში.
2010 წლის მონაცემებით სოფელში ცხოვრობს 13 ადამიანი. რაიონულ ცენტრ არხანგელსკოედან დაშორებულია 18 კილომეტრით. უხლოესი რკინიგზის სადგურია პრიურალიე, რომელიც დაშორებულია 21 კმ-ით.
რესურსები ინტერნეტში
კატეგორია:არხანგელის რაიონის სოფლები
ღართის ეკლესია
ღართის ტაძარი — ეკლესია საქართველოში, ასპინძის მუნიციპალიტეტში. ტაძარი, ორნავიანი ბაზილიკა, აგებული IX-X სს-ში, ოთისწყლის ხეობაში, ტყეში მდებარეობს ინტერიერი მოხატულია, არის წარწერებიც. ამჟამად, ტაძარი ძლიერ დაზიანებულია. ორეკლესიანი ბაზილიკის ინტერიერსა და ეზოში სტელებისა და ქვაჯვრების ფრაგმენტებია მიმოფანტული.
ისტორია
მონაცემები ღართის ეკლესიის შესახებ ძალიან მწირია. ექ. თაყაიშვილმა მოინახულა ეკლესია 1912 წელს, მის მონაცემებთან შეჯერებით ჩანს, რომ სხვაობა ეკლესიის მაშინდელ და დღევანდელ მდგომარეობას შორის უმნიშვნელოა. ღართის ეკლესია ორნავიანი ეკლესიის ტიპს მიეკუთვნება. მოკრძალული ზომის, დღეს თითქმის ნახევრამდე ჩამონგრეული ეკლესიის კედლები გარედან ამოყვანილია არათანაბარი ზომის ერთმანეთთან კარგად მორგებული თლილი ქვით. სადა, შეუმკობელი ფასადები გაცოცხლებულია ნახტომებითა და ჩანართებით. ფასადების მასიური, დაუნაწევრებელი სიბრტყე, ინტერიერში იცვლება დაუმუშავებელი, პირმოსწორებული ქვის კვადრებით, კონსტრუქციულ ნაწილებში თლილი ქვაა გამოყენებული. კონტრასტი სადა და მარტივ ფასადებსა და ინტერიერის ეფექტურ, დეკორაციულ გადაწყვეტას შორის, ძალუძად იჩენს თავს ღართის ეკლესიის მხატვრულ გადაწყვეტაში, რაც აახლოვებს მას ერთ-ერთ საუკეთესო, შემოქმედებითი ენერგიით დამუხტულ პერიოდთან, რომელიც ცნობილია ქართული ქრისტიანული ხუროთმოძღვრების ისტორიაში „გარდამავალი ხანის“ სახელწოდებით ( VII ს-ის II ნახ.- X ს-ის I ნახ. ) და თავისი ცალკეული დეტალებისა და სივრცით-კომპოზიციური გააწყვეტით ამ პერიოდის კონკრეტულ მონაკვეთს, კერძოდ IX საუკუნეს უკავშირდება.
ეკლესიას, 2006 წლის საქართველოს პრეზიდენტის ბრძანებულების თანახმად, მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ასპინძის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები სამცხე-ჯავახეთის მხარეში
კარანავის მუნიციპალიტეტი
კარანავის მუნიციპალიტეტი (Caranavi) — მუნიციპალიტეტი ბოლივიაში, ლა-პასის დეპარტამენტის კარანავის პროვინციაში. შეიქმნა 2009 წლის 23 დეკემბრის კანონის საფუძველზე.
მუნიციპალიტეტი თავის მხრივ კანტონებად იყოფა.
რესურსები ინტერნეტში
კატეგორია:ლა-პასის დეპარტამენტის მუნიციპალიტეტები
გურჯისგორის კოშკი
გურჯისგორის კოშკი — კოშკი მდებარეობს ახმეტის მუნიციპალიტეტში, სოფელ ხევისჭალის დასავლეთით 500 მ-ზე, ტყიან ბორცვზე. განეკუთვნება გვიანდელ შუა საუკუნეებს.
კოშკი (5,2 X 5,2 მ) ზურგიანია. სამსართულიანი, ზემოთკენ შევიწროებული. ნაგებია ნატეხი ქვით. წყობა ირეგულარულია. ძეგლი დაზიანებულია: III სართულის კედლები სანახევროდ დანგრეულია. ჩამონგრეულია სართულშუა გადახურვა.
კოშკში შესასვლელი II სართულზეა, სწორ კედელში, მიწის დონიდან 3 მეტრზე. კარი შიგნით სწორკუთხაა, გარედან - თაღოვანი. I სართულზე, აღმოსავლეთ კედელში, ერთი სწორკუთხა სარკმელია, სამხრეთისა და დასავლეთისაში - თითო მცირე ზომის ნიში. II სართულზე, ზურგის ნაწილში, სამი სწორკუთხა სარკმელია. გრძივ კედლებში - ორ-ორი ნიში. I სართული ხის ძელებით ყოფილა გადახურული, მეორე სართულს კი, კამაროვანი გადახურვა ჰქონია (შემორჩენილია მცირე ნაწილი). III სართულის აღმოსავლეთ კედელში ერთი სარკმელი ყოფილა.
ლიტერატურა
კატეგორია:ახმეტის მუნიციპალიტეტის კოშკები
Camponotus
Camponotus — ფორმიცინების (Formicinae) ქვეოჯახის რაოდენობით ერთ-ერთი ყველაზე უფრო დიდი ჭიანჭველასებრნთა გვარი. დაახლოებით 1000 სახეობა.
გენეტიკა
Camponotus castaneus-ის სახეობის გენომი შეადგენს 0,31 გრამი10−12(C value), ხოლო Camponotus pennsylvanicus-ს სახეობას — 0,33 0,31 გრამი10−12.
სისტემატიკა
მოლეკულურ-გენეტიკური გამოკვლევების შედეგად (Ward et al 2016-ის სამუშაოების საფუძველზე) Camponotus-ის სახეობას ყოფენ 45 ქვეგვარად (ყოფილი ქვეგვარები Colobopsis და Dinomyrmex გამოყოფილია დამოუკიდებელ გვარებად), მათ შორის :
thumb|250px|Camponotus fulvopilosus
სქოლიო
კატეგორია:Camponotus
ტინტო ბრასი
ჯოვანი ბრასი (Giovanni Brass; ცნობილია, როგორც ტინტო ბრასი (Tinto Brass)  დ. 26 მარტი, 1933, მილანი) — იტალიელი კინორეჟისორი. მის მიერ გადაღებული ფილმების უმეტესობა ეროტიკული ჟანრის ფილმია.
ბიოგრაფია
კოლეჯის დამთავრების შემდეგ გადავიდა პარიზში საცხოვრებლად, სადაც მუშაობდა ყველაზე პრესტიჟულ და მდიდარ არქივში — Cinematheque Française. იტალიაში დაბრუნებული, მუშაობა გააგრძელა რეჟისორის ასისტენტად.
1963 წელს მისი პირველი ფილმი «Chi lavora è perduto» მაყურებელმა დადებითად მიიღო. 1964 წელს მან ასევე გადაიღო ორი ეპიზოდი, «L’uccellino» и «L’automobile» ფილმიდან «La mia Signora». იმავე წელს გადაიღო ფილმი «Il disco volante». ფილმი «L’urlo» ცენზურის ქვეშ იყო 1974 წლამდე. 1976 წელს გადაიღო ფილმი «Io, Caligola».
თავისი მოღვაწეობის საწყის ეტაპზე მან არაერთი ჟანრი მოსინჯა: კომედიიდან („ვინც მუშაობს, ის დაკარგულია“, 1963; „მფრინავი თეფში“, 1964) და კინონოველებიდან უინტელექტუალო ფილმებამდე („შეჩურთულები“, 1967; „კვნესა“, 1969) დადგმული აქვს ვესტერნი „იანკები“ (1966), ერთობოდა ფსიქოლოგიური ფილმებითაც („ამოვარდნილი“, 1970; „მოკლე შვებულება“, 1971), შექმნა კინოპაროდია «ძრავა!» (1979), მაგრამ საბოლოოდ დაიმკვიდრა ადგილი ეროტიკული ფილმების სამყაროში. ისეთი ფილმები, როგორიცაა („კიტის სალონი“, 1976 და „კალიგულა“, 1977 — გამოშვებული 1979 წელს) გადაღებული იყო პოლიტიკური და ისტორიული რეალიებიდან.
დაწყებული ფილმი „გასაღები“ (1983), ბრასი სრულად უძღვნის თავს ვუაეიერიზმს კინოში. ბრასის მიერ გადაღებულ ფილმებს მაყურებელი თითქოს უყურებს გვერდიდან, რითაც გამოჰყავს მნახველი ჩუმად თვალყურის მადევნებელის პოზიციაში. „მირანდა“ (1985), „კაპრიჩიო“ (1987), „პაპრიკა“ (1990), „მოთვალთვალე“ (1990) და ბევრი სხვა.
რესურსები ინტერნეტში
კატეგორია:დაბადებული 26 მარტი კატეგორია:დაბადებული 1933 კატეგორია:იტალიელი კინორეჟისორები
შამბიანი
შამბიანი — მთა საქართველოში, სამცხე-ჯავახეთისა და ქვემო ქართლის მხარეში, ნინოწმინდისა და წალკის მუნიციპალიტეტების საზღვარზე. სიმაღლე 2882 მ. მდებარეობს ჯავახეთის ქედის აღმოსავლეთ კალთაზე. გუმბათისებრია. შამბიანი აგებულია ვულკანური ქანებით. შემოსილია სუბალპური და ალპური მდელოს ბალახეულით.
Feedback 86
Feedback 86 — ინგლისელი გიტარისტ სტივ ჰეკეტის 2000 წლის ალბომი. იგი ჩაიწერა 1986 წელს, თუმცა გამოცემა გადადებული იქნა. ალბომის ჩაწერაში მონაწილეობდნენ ბონი ტაილერი, ბრაიან მეი, იენ მოსლი და პიტ ტრევავასი.
სიმღერების სია
ყველა სიმღერის ავტორი - სტივ ჰეკეტი, გარდა მითითებულისა.
სქოლიო
კატეგორია:სტივ ჰეკეტის ალბომები კატეგორია:2000 წლის ალბომები
ხევისჭალის კოშკი
ხევისჭალის კოშკი — კოშკი მდებარეობს ახმეტის მუნიციპალიტეტში, სოფელ ხევისჭალის ჩრდილო-აღმოსავლეთით 8 კმ-ზე, სამწყლებად წოდებულ ადგილზე. განეკუთვნება გვიანდელ შუა საუკუნეებს.
შესასვლელი პირველ სართულზეა, სამხრეთიდან. კარი თარაზულადაა გადახურული. დანარჩენ სართულებზე, სამხრეთით, თითო სწორკუთხა სარკმელია. სართულშუა გადახურვები ხის კოჭებზე ყოფილა გამართული. შემორჩენილია საყრდენი ბუდეები.
ლიტერატურა
კატეგორია:ახმეტის მუნიციპალიტეტის კოშკები
ელ-საურის მინტაკა
ელ-საურა (არაბ.منطقة الثورة) — სირიის არაბული რესპუბლიკის რაკის მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით ელ-საურის პროვინციაში დაახლოებით 159 840 ადამიანი ცხოვრობს. პროვინციის ფართობია 5 464 კმ².
სქოლიო
კატეგორია:სირიის მინტაკები
კატაკორის მუნიციპალიტეტი
კატაკორის მუნიციპალიტეტი (Catacora) — მუნიციპალიტეტი ბოლივიაში, ლა-პასის დეპარტამენტის ხოსე-მანუელ-პანდოს პროვინციაში. 2010 წლის აღწერის მონაცემებით მოსახლეობა 3 236 ადამიანს შეადგენდა. ფართობი 610 კმ²-ია.
მუნიციპალიტეტი თავის მხრივ კანტონებად იყოფა.
გორდანა სილიანოვსკა-დავკოვა
გორდანა სილიანოვსკა-დავკოვა (Гордана Силјановска-Давкова; დ. 11 მაისი, 1955, ოჰრიდი) — ჩრდილოეთ მაკედონიელი პოლიტიკოსი, უნივერსიტეტის პროფესორი და იურისტი.
ბიოგრაფია
გორდანა სილიანოვსკა-დავკოვა დაიბადა 1955 წლის 11 მაისს ოჰრიდში. დაწყებითი და საშუალო განათლება მიიღო სკოპიეში. 1978 წელს დაამთავრა სკოპიეს წმინდა კირილესა და მეთოდეს უნივერისტეტის სამართლის ფაკულტეტი, სადაც ასევე მიიღო მაგისტრის ხარისხი. 1994 წელს კი დაიცვა სადოქტორო დისერტაცია.
1989 წელს სკოპიეს სამართლის იურიდიულ ფაკულტეტზე პოლიტიკური სისტემის სამართლის ასისტენტად აირჩიეს. 1994 წლიდან კონსტიტუციური სამართლისა და პოლიტიკური სისტემების ასოცირებული პროფესორია, ხოლო 2004 წელს სრული პროფესორი. 1990-1992 წლებში ჩრდილოეთ მაკედონიის პარლამენტის კონსტიტუციური კომისიის წევრია, ხოლო 1992-1994 წლებში იყო ბრანკო ცრვენკოვსკის პირველი მთავრობის უპორტფელო მინისტრი. იგი არის ასობით სამეცნიერო ნაშრომის ავტორი კონსტიტუციური სამართლისა და პოლიტიკური სისტემის საკითხებში.
სტრუგაში გამართული „შიდა მაკედონიური რევოლუციური ორგანიზაცია — დემოკრატიული პარტია მაკედონიის ეროვნული ერთიანობისათვის“ პარტიის ყრილობაზე გორდანა სილიანოვსკა-დავკოვა წამოაყენეს კანდიდატად 2019 წლის საპრეზიდენტო არჩევნებზე.
სქოლიო
კატეგორია:დაბადებული 11 მაისი კატეგორია:დაბადებული 1955 კატეგორია:ჩრდილოეთ მაკედონიელი პოლიტიკოსები კატეგორია:ჩრდილოეთ მაკედონიელი პოლიტიკოსები ქალები
ჯონ ვინსენტ ატანასოვი
ჯონ ვინსენტ ატანასოვი (John Vincent Atanasoff, Джон Винсънт Атанасов; დ. 4 ოქტომბერი, 1903 — გ. 15 ივნისი, 1995) — ბულგარული წარმოშობის ამერიკელი ფიზიკოსი და გამომგონებელი. ცნობილია პირველი ელექტრონული ციფრული კომპიუტერის გამოგონებაში შეტანილი წვლილით.
შანის მთიანეთი
შანის მთიანეთი — მთიანეთი მიანმარის აღმოსავლეთ ნაწილში, გრძელდება ჩინეთის, ლაოსისა და ტაილანდის ტერიტორიებზე. ჩინეთში ეწოდება იუნანის მთიანეთი. დასავლეთ ნაწილში მაღალი ტალღოვანი ვაკეები და ბრტყელმწვერვალიანი მასივები ენაცვლება მთათაშორის ქვაბულებს, აღმოსავლეთ ნაწილში ჭარბობს ღრმა ხეობებით დანაწევრებული ქედები. სიმაღლე 2500-2600 მ-მდე. შანის მთიანეთი უმთავრესად აგებულია გნაისებით, კრისტალური ფიქლებით, კვარცებითა და კირქვებით. განვითარებულია კარსტი. არის პოლიმეტალების მადნებისა და ძვირფასი ქვების საბადოები. ჰავა სუბეკვატორულია, მუსონური. ნალექები 1300-2000 მმ წელიწადში. მდინარეები ჭორომიანია, იყენებენ ხე-ტყის დასაცურებლად და სარწყავად. კალთები შემოსილია მთის მარადმწვანე და ფოთოლმცვივანი ტყით, მშრალ ადგილებში სავანაა.
ჯონ ვინსენტ ატანასოვი
1930-იან წლებში, აიოვის სახელმწიფო კოლეჯში ატანასოვმა გამოიგონა პირველი ელექტრონული ციფრული კომპიუტერი. მისი ღვაწლი აღიარებულ იქნა 1973 წელს, Honeywell v. Sperry Rand-ის სასამართლო საქმის შემდეგ, რომელმაც ატანასოვი კომპიუტერის გამომგონებლად აღიარა. მის მიერ შექმნილ სპეციალური დანიშნულების მანქანას შემდეგში ატანასოვ-ბერის კომპიუტერი უწოდეს.
შანის მთიანეთი
ლიტერატურა
კატეგორია:მიანმარის მთიანეთები
ჯონ ვინსენტ ატანასოვი
ადრეული ცხოვრება და განათლება
ბულგარული, ფრანგული და ირლანდიური წარმოშობის ატანასოვი 1903 წლის 4 ოქტომბერს, ნიუ-იორკის შტატის სოფელ ჰამილტონში, ელექტროინჟინრისა და სკოლის მათემატიკის მასწავლებლის ოჯახში დაიბადა. ატანასოვის ბულგარელი მამა ივან ატანასოვი 1876 წელს ბულგარეთის სოფელ ბოიაჯიკში დაიბადა. როდესაც ივანი ბავშვი იყო, მამამისი ოსმალმა ჯარისკაცებმა მოკლეს ბულგარელთა აპრილის აჯანყების დროს. 1889 წელს, ივანი ბიძამისთან ერთად აშშ-ში გადასახლდა.
ატანასოვი მშობლებმა ფლორიდის შტატის ქალაქ ბრუსტერში გაზარდეს. ცხრა წლის ასაკში ისწავლა ლოგარითმულ სახაზავთან მუშაობა, სულ მალე კი სხვა ლოგარითმები, შემდეგ კი ორ წელში დაამთავრა მალბერის უმაღლესი სკოლა ფლორიდაში. 1925 წელს ატანასოვმა ფლორიდის უნივერსიტეტში ელექტროინჟინრის ბაკალავრის ხარისხი მიიღო.
ამის შემდეგ მან სწავლა გააგრძელა აიოვის სახელმწიფო კოლეჯში, სადაც 1926 წელს მათემატიკის მაგისტრის ხარისხი მიიღო. ფორმალური განათლება ატანასოვმა 1930 წელს დაასრულა, როდესაც მედისონის უისკონსინის უნივერსიტეტში დოქტორის ხარისხი მიიღო ნაშრომით ჰელიუმის დიელექტრული მუდმოვობა. დოქტორის ხარისხის მიღების შემდეგ, ატანასოვი სახელმწოფო კოლეჯის ფიზიკა-მათემატიკის ასისტენტ-პროფესორობას დათანხმდა.
კომპიუტერის შექმნა
ნაწილობრივ მონროს მექანიკური კალკულატორის მუშაობის საშინელი მეთოდის გამო, რომელიც სადოქტორო ნაშრომზე მუშაობისას იმ დროის საუკეთესო ხელსაწყო იყო, ატანასოვმა გამოთვლის უფრო სწრაფი მეთოდების ძებნა დაიწყო. აიოვის შტატში ატანასოვი მონროს კალკულატორისა და IBM-ის ტაბულატორების გამოყენების მეცნიერულ პრობლემებს იკვლევდა. 1936 წელს ზედაპირის გეომეტრიის ამალიზისათვის გამოიგონა ანალოგური კალკულატორი. მექანიკურ მოწყობილობებში საჭირო სიზუსტემ მას ციფრულ გადაწყვეტილებებზე ფიქრისკენ უბიძგა.
საპატენტო დავა
1940 წელს, ფილადელფიაში, ამერიკის მოწინავე მეცნიერებების ასოციაციის შეხვედრაზე ატანასოვი ჯონ მოკლის შეხვდა. მოკლიმ თავისი „ჰარმონიული ანალიზატორი“ წარმოადგინა — ანალოგური კალკულატორი ამინდის მონაცემების ანალიზისათვის. ატანასოვმა მას თავისი ციფრული მოწყობილობის შესახებ უამბო და მის სანახავადაც დაპატიჟა.
1941 წლის ივნისში მოკლი ატანასოვს ქალაქ ამესში ოთხი დღით ესტუმრა, განიხილავდნენ და ცდიდნენ ახლად შექმნილ კომპიუტერსა და ატანასოვის მიერ შექმნილ ხელნაწერებს. 1942 წლის სექტემბერში ატანასოვმა აიოვა დატოვა, რადგან იგი ვაშინგტონში, საზღვაო საარტილერიო ლაბორატორიის აკუსტიკურ დანაყოფში დანიშნეს. ამ პერიოდში, აიოვის სახელმწიფო კოლეჯს მის მიერ შექმნილი კომპიუტერი დაპატენტებული არ ჰქონდა.
1943 წელს მოკლი რამდენიმეჯერ ესტუმრა ატანასოვს ვაშინგტონში, სადაც განიხილავდნენ კომპიუტერულ თეორიებს, თუმცა არ უხსენებია, რომ იგი თავადაც მუშაობდა კომპიუტერულ პროექტზე.
1945 წელს, აშშ-ის ფლოტმა ჯონ ფონ ნოიმანის რჩევით ფართომასშტაბიანი კომპიუტერის შექმნა განიზრახა. პროექტში ჩართეს ატანასოვი და მოკლიც. გარდა ამისა, ატანასოვს დაეკისრა პასუხისმგებლობა შეექმნა ატომური ბომბების ტესტირების მონიტორინგისთვის საჭირო აკუსტიკური სისტემა. 1946 წელს, როდესაც ატანასოვი მორიგი ტესტირების შემდეგ ბიკინის ატოლიდან დაბრუნდა, კომპიუტერის პროექტი შეჩერებული დახვდა, რადგან აღარ შეიმჩნეოდა წინსვლა საქმეში.
1954 წელს, ატანასოვს საერთაშორისო ბიზნეს-მანქანების კორპორაციის (IBM) საპატენტო რწმუნებული დაუკავშირდა და დახმარება სთხოვა ეკერტ-მოკლის მბრუნავი მაგნიტური მეხსიერების დაფის პატენტის საქმეში, თუმცა ამ დროს განგაში ატეხა მისმა მოსწავლე, კლიფორდ ბერიმ, რომელიც ამტკიცებდა, რომ ამ მოწყობილობაში თავის დროზე მისი და ატანასოვის მიერ შექმნილი კონდენსატორის მეხსიერების დაფა იყო გამოყენებული. ატანასოვი რემუნებულს დახმარებას დათანხმდა, მაგრამ საბოლოოდ, კორპორაცია IBM საპატენტო გარიგებაში შევიდა კომპანია Sperry Rand-თან, რომელიც ეკერტ-მოკლის მეხსიერების პატენტს ფლობდა.
ამის შემდეგ, ატანასოვი ხანგრძლივ სასამართლო დავაში ჩაება, რასაც Honeywell v. Sperry Rand ეწოდა. საბოლოოდ, 1973 წელს, ფედერალურმა მოსამართლე ერალ ლარსონმა გამოიტანა განაჩენი, რომლის თანახმადაც „პირველი ელეტქრონული ციფრული კომპიუტერი გამოიგონეს არა ეკერტმა და მოკლიმ, არამედ დოქტორმა ჯონ ვინსენტ ატანასოვმა“.
მემკვიდრეობა
ატანასოვო ორჯერ ესტუმრა ბულგარეთს, 1975 და 1985 წლებში. მოინახულა იამბოლის რაიონში შემავალი სოფელი ბოიაჯიკი, სადაც დაიბადა და გაიზარდა მამამისი და სადაც პაპამისი თურქებმა მოკლეს. მეცნიერი თბილად მიიღეს ადგილობრივებმა და ნათესავებმა. მიენიჭა ქალაქ იამბოლის საპატიო მოქალაქეობა. რამდენიმე ტიტული მიანიჭა ბულგარეთის მეცნიერებათა აკადემიამაც. ყოველ წელს, ბულგარეთში გაიცემა ატანასოვის სახელობის პრემია. როზენში მდებარე ბულგარეთის ასტრონომიული ობსერვატორიიდან აღმოჩენილ ასტეროიდს ასევე ატანასოვის სახელი უწოდეს.
გარდაიცვალა 1995 წელს, საკუთარ სახლში, ხანგრძლივი ავადმყოფობის შემდეგ. დაკრძალულია მერილენდის შტატის ქალაქ მაუნტ-ერის სასაფლაოზე.
სქოლიო
კატეგორია:ამერიკელი გამომგონებლები კატეგორია:ამერიკელი ფიზიკოსები
სანჯუ
სანჯუ — ქალაქი სამხრეთი კორეაში. მდებარეობს კიონსან-პუქტოს პროვინციაში.
ისტორია
სანჯუ კორეის ისტორიაში მნიშვნელოვან როლს თამაშობდა. ცნობილია დასახლებები, რომლებიც თანამედროვე სანჯუს ტერიტორიის სილას ძველი კორეული სამეფოს მიერ დაპყრობის შემდეგ გაჩნდა. მაშინ აქ განლაგებული იყვნენ ტომობრივი გაერთიანებები: კორიონ კაია და საბოლგუკი.
სილას მიერ კორეის გაერთიანების შემდეგ სანჯუ სილას დედაქალაქის გარშემო არსებული ცხრა რეგიონიდან ერთ-ერთი გახდა. ქალაქი მნიშვნელოვან სატრანსპორტო ხაზს წარმოადგენდა და აერთიანებდა კიონჯუსა და სუდოგვონს, დღევანდელი სეულის რაიონებს.
1895 წელს სანჯუს მიანიჭეს სტატუსი „კუნ“. იაპონიის კოლონიური მმართველობის დროს ქალაქი თანდათანობით მოდერნიზირდებოდა. 1924 წელს აქ ააშენეს რკინიგზა და დაახლოებით ამავე დროს იქნა დაარსებული სანჯუს უნივერსიტეტი.
1945 წლის შემდეგ სანჯუს მნიშვნელობა ეტაპობრივად ეცემოდა. კორეის მნიშვნელოვანი სატრანსპორტო მაგისტრრალები ვითარდებოდა ქალაქისგან განცალკევებულად, ერთ-ერთი მათგანია კიონბუს ავტომაგისტრალი. ქალაქის ეკონომიკა კვლავ სოფლის მეურნეობაზე იყო დაფუძნებული. მიუხედავად ამისა სანჯუს მოსახლეობის აოდენობა იზრდებოდა და 1980 წელს მას ქალაქის სტატუსი მიენიჭა.
გეოგრაფია
სანჯუ მდებარეობს კიონსან-პუქტოს პროვინციის ჩრდილო-დასავლეთის საზღვართან, ესაზღვრება ჩჰუნჩჰონ-პუქტოს პროვინციას. საზღვრები აქვს ასევე პოინთან, კვესანთან, ოქჩონთან, იონდონთან, იეჩნთან, იისონთან და ქალაქებთან: მუნგიონი, კუმი, კიმჩჰონი.
ქალაქის კლიმატი მუსონურია. საშუალო წლიური ტემპერატურა 12 - 13 °C-ია, მაქსიმალური საშუალო თიური ტემპერატურა აგვისტოში 26 °C-ია, მინიმალური საშუალო თიური ტემპერატურა იანვარში კი −3 °C. საშუალო წლიური ნალექი 1 050 მილიმეტრს აღწევს.
ეკონომიკა
სანჯუს ეკონომიკა ტრადიციულად სოფლის მეურნეობაა. ამჟამად სოფლის მეურნეობა რეგიონის ეკონომიკის ყველაზე მნიშვნელოვან სექტორს წარმოადგენს, რადგანაც მოსახლეობის თითქმის 40% ამ სფეროშია დასაქმებული.
არანაკლებ მნიშვნელოვანი კულტურაა ბრინჯი, რომლი
განათლება
სანჯუში ორმოცდა სამი საგანმანათლებლო უმაღლესი სკოლაა განლაგებული. ამას გარდა, ჩვიდმეტი მუნიციპალური საშუალო სკოლა, რომელთაგან თითო-თითო გოგოებისა და ვაჟებიათვის ცალ-ცალკეა. ასევე, ქალაქში ხუთი კერძო სკოლაა, რომელთაგან მხოლოდ ერთში იღებენ განათლებას გოგოები და ბიჭები ერთად (ორი მხოლოდ გოგოებისთისაა, ორი კი ვაჟებისთის). ძველი სკოლების რაოდენობა კი თორმეტია. უმაღლესი განათლების მიღება სანჯუს უნივერსიტეტშია შესაძლებელი, რომელიც აგრონომიული სფეროს მიმართულებისაა.
ქალაქში, მოსწავლეთა საერთო რაოდენობა დაახლოებით ოცი ათასს აღწევს.
სქოლიო
კატეგორია:კიონსან-პუქტოს პროვინციის ქალაქები
მოშიკოს პროვინცია
მოშიკო (Moxico) — ფართობის სიდიდით ყველაზე უფრო დიდი პროვინცია ანგოლაში. პროვინციის ადმინისტრაციული ცენტრია ქალაქი ლუენა.
გეოგრაფია
მოშიკოს პროვინცია აღმოსავლეთიდან ესაზღვრება ზამბიას, ჩრდილო-აღმოსავლეთიდან — კონგოს დემოკრატიულ რესპუბლიკას. მოშიკოს პროვინციიდან სამხრეთით მდებარეობს კუანდო-კუბანგოს პროვინცია, დასავლეთით — ბიეს პროვინცია, ჩრდილოეთით — სამხრეთი ლუნდის პროვინცია. პროვინციის ფართობი შეადგენს 223 023 კმ²-ს.
ისტორია
მოშიკოს პროვინცია — აჯანყებულთა დაჯგუფება უნიტას ლიდერის ჟონას სავიმბის სამშობლოა. შედეგად მოშიკოს პროვინციაში განლაგებული იყვნენ უნიტას ძირითადი ბაზები. აქ დაიღუპა ჟონას სავიმბის უახლოესი თანამებრძოლი — საველე მეთაური ანტონიო დემბო, რომელიც გახდა წინააღმდეგობის უკანასკნელი დღეების ერთ-ერთი უპირველესი ფიგურა.
მოსახლეობა
2014 წლის აღწერის შედეგების თანახმად პროვინციის მოსახლეობის რაოდენობა შეადგენს 758 568 ადამიანს.
პროვინციის უნიკალურობა ასევე იმაში ვლინდება, რომ აქ ცხოვრობს 10 ათასზე მეტი ესპანურენოვანი ადამიანი (პროვინციის მოსახლეობის დაახლოებით 4,34 %), რაც დაკავშირებულია სამოქალაქო ომის პერიოდში (1975—2002 წლები) კუბელი ჯარისკაცების დიდი ხნით აქ ყოფნასთან.
სქოლიო
კატეგორია:ანგოლის პროვინციები
ნოკვიკარი
ნოკვიკარი (Knockvicar; Cnoc an Bhiocáire) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში, ქალაქებს - ბოილსა და კერიკ-ონ-შენონს შორის. ნოკვიკარში თავისი ახალგაზრდობის წლები გაატარა ცნობილმა ირლანდიელმა მსახიობმა მორინ ო'სალივანმა.
რესურსები ინტერნეტში
კატეგორია:როსკომონის საგრაფოს დასახლებული პუნქტები
კუმურლი
კუმურლი  (Көмәрле; Кумурлы) — სოფელი რუსეთის ფედერაციაში, ბაშკირეთის რესპუბლიკის არხანგელის რაიონში.
2010 წლის მონაცემებით სოფელში ცხოვრობს 296 ადამიანი. რაიონულ ცენტრ არხანგელსკოედან დაშორებულია 27 კილომეტრით. უხლოესი რკინიგზის სადგურია პრიურალიე, რომელიც დაშორებულია 38 კმ-ით.
რესურსები ინტერნეტში
კატეგორია:არხანგელის რაიონის სოფლები
აბულის ეკლესია
აბულის ტაძარი — ეკლესია საქართველოში, ახალქალაქის მუნიციპალიტეტის სოფელ აბულში. ტაძარი დარბაზული ტიპისაა და დათარიღებულია X საუკუნით. მოგვიანებით (XIV ს.) მასზე კარიბჭე მიუშენებიათ. ეკლესიის კედლის ფასადი შემკულია ჯვრისა და სხვა გამოსახულებებით. შემორჩენილია წარწერები, რომლებიც აკადემიკოს ნ. ბერძენიშვილის მიხედვით, XI-XII სს.-ის შეიძლება იყოს. ერთ-ერთი ასომთავრული წარწერა: ასე იკითხება „ჯუარი ქრისტესი ქრისტე შეიწყალე გალატოზნი“. ეკლესიასთან არის სასაფლაო, სადაც ძველი საფლავის საინტერესო ქვებია შემორჩნილი.
ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ჩაკარილიის მუნიციპალიტეტი
ჩაკარილიის მუნიციპალიტეტი (Chacarilla) — მუნიციპალიტეტი ბოლივიაში, ლა-პასის დეპარტამენტის გალბერტო-ვილიაროელის პროვინციაში. 2010 წლის აღწერის მონაცემებით მოსახლეობა 1 981 ადამიანს შეადგენდა. ფართობი 354 კმ²-ია.
მუნიციპალიტეტი თავის მხრივ კანტონებად იყოფა.
რესურსები ინტერნეტში
კატეგორია:ლა-პასის დეპარტამენტის მუნიციპალიტეტები
შანდუნის მთები
შანდუნის მთები — ქედი ჩინეთის აღმოსავლეთ ნაწილში, შანდუნის პროვინციაში. სიგრძე 500 კმ-ზე მეტი. სიმაღლე 1524 მ-მდე. აგებულია არქეული კრისტალური ფიქლებით, გრანიტებითა და ქვედაპალეოზოური დანალექი ქანებით. კალთები დანაწევრებულია ღრმა ტექტონიკური ხეობებით. ადგილ-ადგილ გვხვდება მუხის ტყე და ბუჩქნარი. არის ქვანახშირის საბადო.
ლიტერატურა
კატეგორია:ჩინეთის ქედები
ევგენი აქუბარდია
ევგენი აქუბარდია (დ. 22 ნოემბერი, 1926, ჯვარი, დღ. წალენჯიხის მუნიციპალიტეტი — გ. 2009, თბილისი) — ქართველი ისტორიკოსი, მწერალი.
ბიოგრაფია
1953 წელს დაამთავრა გორკის სახელობის სოხუმის პედაგოგიური ინსტიტუტის ქართული ენისა და ლიტერატურის ფაკულტეტი.
1955 წლიდან საოლქო გაზეთ „საბჭოთა აფხაზეთი“-ის რედაქციის თანამშრომელი, 1957 წლიდან კულტურის, ლიტერატურისა და ხელოვნების განყოფილების გამგე. აფხაზეთის კულტურის დამსახურებული მოღვაწე, საქართველოს კულტურის დამსახურებული მოღვაწე 1987 წელს. ასევე იყო გაზეთ „ტყვარჩელის მაღაროელი“-ის რედაქციის განყოფილების გამგე. 2000 წელს გადაეცა გიორგი შერვაშიძის სახელობის სახელმწიფო პრემია.
თელ-აბიადის მინტაკა
თელ-აბიადი (არაბ.منطقة تل أبيض‎‎) — სირიის არაბული რესპუბლიკის ალ-რაკის მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით თელ-აბიადის პროვინციაში დაახლოებით 129 714 ადამიანი ცხოვრობს. პროვინციის ფართობია 4 834 კმ².
აბდუშელიშვილები
აბდუშელიშვილები (მხ. რ. აბდუშელიშვილი) — ქართული გვარი. ძირითადად გავრცელებულია ჭიათურის, საჩხერის მუნიციპალიტეტებში და თბილისში, აგრეთვე ქუთაისში. გადმოცემის მიხედვით ირანული სახელიდან („აბდუშაჰილ“) მომდინარეობს:
ალტერნატიული ფორმაა აბდუშელაშვილი, რომლის 53 წარმომადგენელი ცხოვრობდა საქართველოში 1995 წლის მონაცემებით. ამავე წელს 567 აბდუშელიშვილი იყო ცნობილი. 2019 წელს ფიქსირდება 600 აბდუშელიშვილი და არცერთი აბდუშელაშვილი.
სქოლიო
*
ბავრის ეკლესია
ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ახალქალაქის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
წისქვილი (მრავალმნიშვნელოვანი)
წისქვილი შეიძლება აღნიშნავდეს:
ჩარანიის მუნიციპალიტეტი
ჩარანიის მუნიციპალიტეტი (Charaña) — მუნიციპალიტეტი ბოლივიაში, ლა-პასის დეპარტამენტის პაკახესის პროვინციაში. 2010 წლის აღწერის მონაცემებით მოსახლეობა 3 005 ადამიანს შეადგენდა. ფართობი 2 910 კმ²-ია.
რესურსები ინტერნეტში
კატეგორია:ლა-პასის დეპარტამენტის მუნიციპალიტეტები
ელიას მაგნუს ფრისი
ელიას მაგნუს ფრისი (Elias Magnus Fries; დ. 15 აგვისტო, 1794 — გ. 8 თებერვალი, 1878) — შვედი ბოტანიკოსი და მიკოლოგი. შვედეთის სამეფო მეცნიერებათა აკადემიის, ხელოვნებისა და მეცნიერების ამერიკული აკადემიისა და ედინბურგის სამეფო საზოგადოების საპატიო წევრი. ხშირად „მიკოლოგიის მამად“ მოიხსენიებენ.
მისი სტანდარტული საავტორო ბოტანიკური შემოკლებაა Fr.
ბიოგრაფია
დაიაბადა 1794 წლის 15 აგვისტოს მღვდლის ოჯახში. განათლება მიიღო ლუნდის უნივერსიტეტში. 1814 წელს მიენიჭა პრივატ-დოცენტის წოდება.
1834 წელს გახდა უფსალის უნივერსიტეტის პრაქტიკული ეკონომიკის პროფესორი, 1851 წელს იმავე უნივერსიტეტის ბოტანიკის პროფესორი, ამავე დროს დაინიშნა მუზეუმისა და ბოტანიკური ბაღის დირექტორად. 1853 წელს უნივერსიტეტის რექტორის თანამდებობდა დაიაკავა. 1847 წელს აირჩეულ იქნა შვედეთის აკადემიკოსად, 1849 წელს ხელოვნებისა და მეცნიერების ამერიკული აკადემიის წევრად, 1850 წელს კი — პეტერბურგის მეცნიერებათა აკადემიის უცხოელ წევრ-კორესპონდენტად. .
ფრისი მოღვაწეობდა ბოტანიკის ყველა დარგში; მისი ნაშრომი „Systema orbis vege tabilis“ (1825) იმ პერიოდის კლასიკური ნამუშევარია.
იგი განსაკუთრებით ცნობილია მიკოლოგიაში შეტანილი წვლილისთვის. (სოკოების სისტემატიკის ერთ-ერთი დამაარსებელია). გამოცემული აქვს რიგი ნაშრომები: „Observationes mycologicae“ (1815—1818, მეორე გამოცემა 1828 წ.), „Systema Mycologicum“ (1821—1830), „Elenchus fungorum“ (1828) „Novae Symbolae Mycologicae“ (1851) და „Icones selectae Hymenomycetum nondum delineatorum“ (1867—1875)
სკანდინავიის ფლორას მიუძღვნა შემდეგი ნაშრომები:„Flora hallandica“ (1817); „Novitiae florae Suecciae“ (1828); „Flora Scanica“ (1836); „Summum vegetabilium Scandinaviae“ (1846—1848) და „Herbarium normale“ (1896).
მისი მრავალი მონოგრაფიიდან აღსანიშნავია „Symbolae ad historiam Hieraciarum“ (1848) „Monographia Hymenomycetarum Suecciae“ (1857—1863) და „Sveriges öltiga ochgiftiga Svanipar“ (1860).
სქოლიო
კატეგორია:შვედი ბოტანიკოსები კატეგორია:შვედი მიკოლოგები კატეგორია:ხელოვნებისა და მეცნიერების ამერიკული აკადემიის წევრები კატეგორია:შვედეთის აკადემიის წევრები კატეგორია:შვედეთის სამეფო მეცნიერებათა აკადემიის წევრები კატეგორია:პეტერბურგის მეცნიერებათა აკადემიის წევრ-კორესპონდენტები კატეგორია:ედინბურგის სამეფო საზოგადოების საპატიო წევრები
კურგაში
კურგაში (Ҡурғаш; Кургаш) — სოფელი რუსეთის ფედერაციაში, ბაშკირეთის რესპუბლიკის არხანგელის რაიონში.
2010 წლის მონაცემებით სოფელში ცხოვრობს 113 ადამიანი. რაიონულ ცენტრ არხანგელსკოედან დაშორებულია 16 კილომეტრით. უხლოესი რკინიგზის სადგურია პრიურალიე, რომელიც დაშორებულია 22 კმ-ით.
რესურსები ინტერნეტში
კატეგორია:არხანგელის რაიონის სოფლები
ელ-ზაბადანის მინტაკა
ელ-ზაბადანი (არაბ.منطقة الزبداني) — სირიის არაბული რესპუბლიკის ელ-სუვაიდის მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით ელ-ზაბადანის პროვინციაში დაახლოებით 63 780 ადამიანი ცხოვრობს. პროვინციის ფართობია 393,42 კმ².
სქოლიო
კატეგორია:სირიის მინტაკები
კიდიუ
კიდიუ (Keadue, ოფიციალურად Keadew ; Ceideadh) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში. კიდიუ არის საგრაფოს უკიდურესი ჩრდილოეთი დასახლებული პუნქტი და მდებარეობს ლიტრიმისა და სლაიგოს საგრაფოების საზღვართან. აქ არის დაკრძალული ცნობილი უსინათლო ირლანდიელი მეარფე ტურლოხ ო’კაროლანი, ხოლო სოფელში ყოველწლიურად მისი სახელობის ფესტივალი იმართება და ეწყობა საზაფხულო სკოლა მისი შემოქმედების გასაცნობად. კიდიუ 1993 და 2003 წლებში გახდა ირლანდიის სუფთა ქალაქის ტიტულის მფლობელი.
რესურსები ინტერნეტში
კატეგორია:როსკომონის საგრაფოს დასახლებული პუნქტები
აზერბაიჯანი ევროვიზიის სიმღერის კონკურსზე (2016)
აზერბაიჯანი 2016 წლის ევროვიზიის სიმღერის კონკურსზე წარსდგა სიმღერით Miracle, რომლის ავტორებიც არიან ამირ ალი, ჯეკი ერიქსონი და ჰენრიკ ვილკსტრომი. კონკურსზე სიმღერა სამრა რაჰიმლიმ შეასრულა, რომელიც შიდა წესით შეარჩია აზერბაიჯანის საზოგადოებრივმა მაუწყებელმა 2016 წლის ევროვიზიის სიმღერის კონკურსისთვის, რომელიც სტოკჰოლმში, შვედეთში გაიმართა. ინფორმაცია, რომ კონკურსზე აზერბაიჯანის წარმომადგენელი სამრა იქნებოდა 2016 წლის 10 მარტს გახდა ცნობილი, ხოლო ის, თუ რომელ სიმღერას შეასრულებდა - 13 მარტს.
აზერბაიჯანმა ევროვიზიის პირველ ნახევარფინალში მიიღო მონაწილეობა, რომელიც 2016 წლის 10 მაისს გაიმართა, რომლის დროსაც აზერბაიჯანი მე-14 ნომრად გამოვიდა. შესრულებამ 185 ქულა დაიმსახურა, რითიც აზერბაიჯანმა 18 ქვეყანას შორის მეექვსე ადგილი დაიკავა და 14 მაისს ფინალში გამოსვლის უფლება მოიპოვა. ფინალში აზერბაიჯანს მეოთხე ნომერი ერგო და 117 ქულით 26 მონაწილე სახელმწიფოს შორის მე-17 ადგილი დაიკავა.
მიმოხილვა
2016 წლამდე აზერბაიჯანმა ევროვიზიის სიმღერის კონკურსზე რვაჯერ იასპარეზა (2008 წლიდან მოყოლებული). აზერბაიჯანმა 2011 წელს მოიგო კონკურსი სიმღერით Running Scared, რომელიც დუეტმა Eldar & Nigar შეასრულა. 2008 წლის დებიუტის შემდეგ 2014 წლამდე აზერბაიჯანის წარმომადგენლები ყოველწლიურად ხვდებოდნენ კონკურსის პირველ ათეულში, მათ შორის, 2009 წელს სიმღერით „Always“, აისელ თეიმურზადემ და არაშმა მესამე ადგილი დაიკავეს, ხოლო 2013 წელს სიმღერით „Hold Me“, ფარიდ მამადოვმა მეორე ადგილი დაიკავა. 2014 წელს აზერბაიჯანის შედეგი ყველაზე ცუდი იყო: დილარა კაზიმოვამ ფინალში სიმღერით „Start a Fire“ 22-ე ადგილი დაიკავა. 2015 წელს აზერბაიჯანი კონკურსზე კვლავ ელნურ ჰუსეინოვმა (იგი ქვეყნის წარმომადგენელი აზერბაიჯანის დებიუტისას, 2008 წლის ევროვიზიის სიმღერის კონკურსზეც იყო) წარადგინა სიმღერით „Hour of the Wolf“ და მე-12 ადგილი დაიკავა.
აზერბაიჯანის წარმომდგენლის შერჩევის პროცესს აზერბაიჯანის საზოგადოებრივი მაუწყებელი ხელმძღვანელობს. iTV-მ კონკურსში მონაწილეობის თაობაზე 2015 წლის 13 სექტემბერს განაცხადა. წარსულში აზერბაიჯანის წარმომადგენლების შესარჩევად სხვადასხვა მეთოდი გამოიყენებოდა, მათ შორის შიდა შერჩევები როგორც შემსრულებლების, ისე სიმღერის ასარჩევად, ასევე ეროვნული ფინალები შერჩეული შემსრულებლისთვის სიმღერის ასარჩევად. 2009 წლიდან 2013 წლამდე აზერბაიჯანი მართავდა ნაციონალურ ფინალს სახელწოდებით „Milli Seçim Turu“, რის შედეგად შერჩეულ წარმოამდგენელსაც შემდეგში შიდა შერჩევის შემდეგ არჩეული სიმღერის შესრულება უწევდა. 2014 წელს საზოგადოებრივმა მაუწყებელმა ტალანტ-შოუ Böyük Səhnə-ის მეშვეობით შეარჩია წარმომადგენელი, რომელმაც კონკურსზე შიდა შერჩევის შემდეგ გამარჯვებული სიმღერა შეასრულა. 2015 წელს საზოგადოებრივმა მაუწყებელმა თავდაპირველად „Milli Seçim Turu“-ის, როგორც ეროვნული ფინალის ჩატარება გადაწყვიტა, თუმცა შემდეგში გადაიფიქრა და წარმომადგენელიც და სიმღერაც შიდა შერჩევის გზით აირჩიეს. მსგავსი პროცედურის მეშვეობით შეირჩა 2016 წლის წარმომადგენელიც.
ევროვიზიამდე
ევროვიზიის სიმღერის კონკურსის თანახმად, ყველა სახელმწიფო, გარდა „დიდი ხუთეულისა“ (საფრანგეთი, გერმანია, იტალია, ესპანეთი და გაერთიანებული სამეფო) და მასპინძელი ქვეყნის გარდა, ფინალში მონაწილეობისთვის ვალდებულია ორიდან ერთ-ერთ ნახევარფინალში იასპარეზოს. ნახევარფინალებში პირველ ათეულებში შესული ქვეყნები ფინალში გამოსვლის უფლებას მოიპოვებენ. ევროპის მაუწყებელთა კავშირი წინა კონკურსების შესაბამისად სახელმწიფოებს ექვს ჯგუფად ანაწილებს. 2016 წლის 25 იანვარს გამართული კენჭისყრის მიხედვით მონაწილე ქვეყნები ორიდან ერთ-ერთ ნახევარფინალში განაწილდნენ და გამოსვლის თანმიმდევრობაც განისაზღვრა. აზერბაიჯანი პირველ ნახევარფინალში მოხვდა, რომელიც 2016 წლის 10 მაისს გაიმართა და შოუს მეორე ნაწილში გამოსვლის თანრიგი ერგო. კომპოზიციების შესრულების თანმიმდევრობა ხელახალი კენჭისყრის ნაცვლად შოუს პროდიუსერებმა გადაწყვიტეს, რათა მსგავსი სიმღერები ერთმანეთის გვერდიგვერდ არ აღმოჩენილიყო. აზერბაიჯანს მე-14 პოზიცია ერგო ესტონეთის შემდეგ და მონტენეგროს წინ.
ორივე ნახევარფინალი და ფინალი აზერბაიჯანის საზოგადოებრივმა მაუწყებელმა გადასცა, რომლის კომენტატორიც აზერ სულეიმანლი იყო. აზერბაიჯანის სპიკერი, რომლებმაც ფინალში აზერბაიჯანის ჟიურის მიერ მინიჭებული ქულები გამოაცხადა თურალ ასადოვი იყო.
სქოლიო
კატეგორია:ქვეყნები ევროვიზიის სიმღერის კონკურსზე (2016) კატეგორია:2016 წელი აზერბაიჯანში კატეგორია:აზერბაიჯანი ევროვიზიის სიმღერის კონკურსზე
მალანჟეს პროვინცია
მალანჟე (Malanje) — პროვინცია ანგოლაში. პროვინციის ფართობი შეადგენს 97 602 კმ²-ს, 2014 წლის აღწერის შედეგების მიხედვით პროვინციის მოსახლეობის რაოდენობა შეადგენს 986 363 ადამიანს. ადმინისტრაციული ცენტრი — ქალაქი მალანჟე.
გეოგრაფია
მალანჟეს პროვინცია ჩრდილო-დასავლეთით ესაზღვრება უიჟეს პროვინციას, დასავლეთით — ჩრდილოეთ კვანზის პროვინციას, სამხრეთ-დასავლეთით — სამხრეთ კვანზის პროვინციას, სამხრეთით — ბიეს პროვინციას, აღმოსავლეთით — ჩრდილოეთ ლუნდის პროვინციას, სამხრეთ-აღმოსავლეთით — სამხრეთ ლუნდის პროვინციას, ჩრდილო-აღმოსავლეთით კონგოს დემოკრატიულ რესპუბლიკას.
ადმინისტრაციული დაყოფა
ადმინისტრაციული თვალსაზრისით პროვინცია დაყოფილია 14 მუნიციპალიტეტად (município):
სქოლიო
კატეგორია:ანგოლის პროვინციები
პეტრე-პავლეს ციხესიმაგრის ალექსეევკის რაველინი
პეტრე-პავლეს ციხესიმაგრის ალექსეევკის რაველინი (Алексеевский равелин Петропавловской крепости) — პეტრე-პავლეს ციხესიმაგრის დასავლეთი დამხმარე საფორტიფიკაციო ნაგებობა, რაველინი სანქტ-პეტერბურგში. იგი ესაზღვრება ტრუბეცკოისა და ზოტოვის ბასტიონებს და ვასილევსკის კარბიბჭეს. რაველინი აგებულია 1733 წელს იმპერატრიცა ანას ბრძანებით.
სახელწოდება
სახელწოდება მიიღო პეტრე I-ის მამის ალექსი მიხეილის ძის პატივსაცემად. მიუხედავად გავრცელებული ვერსიისა, სახელწოდება არ უკავშირდება ალექსი პეტრეს ძის სახელს (რომელიც იმყოფებოდა ტრუბეცკის ბასტიონში).